efsyn.gr

Ο προϊστάμενος της Εισαγγελίας της Αθήνας διέταξε τη διεξαγωγή κατεπείγουσας έρευνας με αφορμή τις καταγγελίες για την αστυνομική βία που έλαβε χώρα στο Κουκάκι, κατά τη διάρκεια εκκένωσης καταλήψεων.

Υπενθυμίζεται ότι στις καταγγελίες προέβη ο γνωστός σκηνοθέτης Δημήτρης Ινδαρές και η οικογένειά του, κατηγορώντας την αστυνομία για άσκηση βίας και για παραβίαση του οικογενειακού ασύλου.

Πλέον καλείται ο αρμόδιος εισαγγελέας να εξετάσει εάν διαπράχθηκαν αξιόποινες πράξεις, όπως είναι αυτή της άσκησης σωματικής βλάβης.

Σύμφωνα με πληροφορίες από την Εισαγγελία της Αθήνας, τρεις εισαγγελείς ήταν παρόντες κατά τη διάρκεια της αστυνομικής επιχείρησης για την εκκένωση των καταλήψεων. Ωστόσο, άλλες πληροφορίες αναφέρουν ότι δυνάμεις των ΕΚΑΜ εισέβαλαν αρχικά χωρίς παρουσία εισαγγελέα στο σπίτι της οικογένειας, επί της οδού Ματρόζου.